รัฐบาลยืนยันใช้หลักการตลาดนำการผลิต สร้างเสถียรภาพราคาข้าวตามกลไกตลาด วอนเกษตรกรเชื่อมั่น
รัฐบาลยืนยันใช้หลักการตลาดนำการผลิต สร้างเสถียรภาพราคาข้าวตามกลไกตลาด วอนเกษตรกรเชื่อมั่นพลโท วีรชน สุคนธปฏิภาค รองโฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรี ได้รับฟังเสียงสะท้อนของเกษตรกรชาวนาที่ต้องการให้รัฐบาลดูแลราคาข้าวให้เป็นไปตามกลไกตลาด ไม่เกิดปัญหาในระยะยาวและไม่เสี่ยงต่อการทุจริตคอร์รัปชัน โดยยืนยันว่าสิ่งที่เกษตรกรต้องการนั้นสอดคล้องกับนโยบายของรัฐบาล โดยเฉพาะโครงการแผนการผลิตและการตลาดข้าวครบวงจรที่มุ่งให้เกิดความสมดุลระหว่างอุปสงค์กับอุปทานข้าว ภายใต้หลักการตลาดนำการผลิต การสร้างเสถียรภาพราคาข้าว และเพิ่มประสิทธิภาพการผลิตและการตลาดข้าว ซึ่งตอบโจทย์เรื่องราคาข้าวตามกลไกตลาดนายกรัฐมนตรี เน้นย้ำว่า ตลอดทั้งปีกระทรวงเกษตรฯ จะมีแผนส่งเสริมสนับสนุนการปลูกและขายข้าว ช่วยลดต้นทุนการผลิตและความเสี่ยงด้านราคา เช่น การปลูกพืชหลากหลายฤดูนาปรัง การผลิตและกระจายเมล็ดพันธุ์ดี การส่งเสริมระบบนาแบบแปลงใหญ่ การส่งเสริมการผลิตข้าวอินทรีย์ การเชื่อมโยงตลาดข้าวอินทรีย์และข้าว GAP ครบวงจร เป็นต้นสำหรับแนวทางของรัฐบาลชุดใหม่นั้น นายกรัฐมนตรี จะคำนึงถึงประโยชน์ของพี่น้องเกษตรกรเป็นสำคัญและจะต้องเป็นไปอย่างยั่งยืน ไม่กลับไปติดกับดักเหมือนในอดีต และยังคงสนับสนุนหลักการตลาดนำการผลิต ส่งเสริมให้ทุกคนมีรายได้ที่สามารถเลี้ยงดูตัวเองและครอบครัวได้อย่างต่อเนื่อง จึงขอให้เกษตรกรเชื่อมั่น